smcproject/ml-wiki-sentences huggingface dataset:
കൃത്യമായ വോൾട്ടേജ് നൽകപ്പെട്ടിരിക്കുന്ന ലോഡ് ഒരു നെഗറ്റീവ് റസിസ്റ്റൻസ് ഉള്ളതാണെങ്കിൽ അവയിൽക്കൂടി വൈദ്യുതി കടന്നുപോകുമ്പോൾ അനിയന്ത്രിതമായി പ്രവഹിക്കാനും സ്വയം നശിപ്പിക്കപ്പെടുന്നതിലേക്കോ വൈദ്യുതിസ്രോതസ്സ് നിലക്കുന്നതിലേക്കോ എത്തിച്ചേരാൻ സാദ്ധ്യതയുണ്ട്.
ഇത്തരം അവസരങ്ങളിൽ ഒരു ചോക്ക് സാധാരണയായി ഉപയോഗിക്കുന്നു.
ചോക്റ്റൌ
ചോക്റ്റൌ (ചോക്റ്റൌ ഭാഷയിൽ, ചാഹ്റ്റ) ഇന്നത്തെ തെക്കുകിഴക്കൻ അമേരിക്കൻ ഐക്യനാടുകൾ (ആധുനിക കാലത്തെ അലബാമ , ഫ്ലോറിഡ , മിസിസിപ്പി , ലൂസിയാന ) ഉൾപ്പെടുന്ന പ്രദേശത്തു വസിച്ചിരുന്ന ഒരു തദ്ദേശീയ അമേരിന്ത്യൻ ജനതയാണ്.
അവരുടെ ചോക്റ്റൌ ഭാഷ മസ്ക്കോഗിയൻ ഭാഷാ കുടുംബത്തിൽ ഉൾപ്പെട്ടതാണ്.
ഹോപ്‍വെൽ, മിസ്സിസ്സിപ്പി സംസ്കാരങ്ങൾ മിസിസിപ്പി നദീതടത്തിന്റേയും പോഷക നദികളുടെയും കിഴക്കുഭാഗത്ത് അങ്ങോളമിങ്ങോളം താമസിച്ചിരുന്നു.
കാർഷിക വൃത്തിയാണ് പ്രധാന തൊഴിൽ; മുഖ്യ ആഹാരം ചോളവും.
പുകയില, ബീൻസ്, മത്തങ്ങ, മധുരക്കിഴങ്ങ്, സൂര്യകാന്തി എന്നിവയും കൃഷിചെയ്യുന്നു.
വൻമരങ്ങൾ വെട്ടി ഒതുക്കിയും പുല്ലു കത്തിച്ചുമാണ് കൃഷിയിടങ്ങൾ ഒരുക്കുന്നത്.
കാട്ടുപോത്തിന്റെ തോളെല്ലു കൊണ്ടുണ്ടാക്കിയ ഉപകരണമാണ് കിളയ്ക്കുന്നതിനുപയോഗിക്കുന്നത്.
വിത്തുപാകാൻ മണ്ണിൽ കുഴിയുണ്ടാക്കുന്നതിന് തടികൊണ്ടുള്ള ഉപകരണം ഉപയോഗിക്കുന്നു.
കൃഷിയിടങ്ങൾക്കു സമീപമുണ്ടാക്കുന്ന പ്രത്യേക പുരകളിൽ ധാന്യം ശേഖരിക്കുന്നു.
മൃഗങ്ങളെ വേട്ടയാടുന്നതിന് അമ്പും വില്ലുമാണ് ഉപയോഗിക്കുന്നത്.
ചൂരൽ കൊണ്ടുണ്ടാക്കിയ തോക്കു പോലുള്ള ഒരു ഉപകരണവും ഇതിനായി ഉപയോഗിക്കാറുണ്ട്.
യൂറോപ്യന്മാരുടെ ആഗമനത്തിനുശേഷമാണ് ചോക്റ്റകൾ കുതിരകളെ ഉപയോഗിക്കാൻ തുടങ്ങിയത്.
ചോക്റ്റകൾക്കിടയിലെ മരണാനന്തര ചടങ്ങുകൾ ശ്രദ്ധേയമാണ്.
മൃതശരീരം പൊതിഞ്ഞ് ദൂരെയുള്ള തട്ടിൽ വയ്ക്കുന്നു.
മാംസം ദ്രവിച്ചുപോയതിനുശേഷം അസ്ഥിസഞ്ചയനത്തിൽ വിദഗ്ധരായ പുരോഹിതർ (ഇതിനുവേണ്ടി ഇവർ തങ്ങളുടെ നഖം നീട്ടി വളർത്തുന്നു.) അസ്ഥികൾ ശേഖരിച്ച് വൃത്തിയാക്കി പ്രത്യേകം തയ്യാറാക്കിയ അസ്ഥിമാടത്തിൽ നിക്ഷേപിക്കുന്നു.
തുടർന്ന് വിപുലമായ അനുഷ്ഠാനങ്ങളോടെ അസ്ഥികൾ സംസ്കരിക്കുന്നു.
18-ാം ശതകത്തിൽ ചോക്റ്റകൾ ഫ്രഞ്ചുകാരുമായി സഖ്യത്തിലായി.
1780-കളിൽ ഒരു വിഭാഗം മിസ്സിസ്സിപ്പിക്ക് പടിഞ്ഞാറുഭാഗത്തേക്ക് കുടിയേറി.
1830-കളിൽ ഗണ്യമായ ഒരു വിഭാഗം ചോക്റ്റകൾ തങ്ങളുടെ ഭൂമി അമേരിക്കൻ ഗവൺമെന്റിനു നല്കുകയും ഒക്ലഹോമയിലേക്കു കുടിയേറുകയും ചെയ്തു.
അവലംബം പുറത്തേക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ചോക്റ്റൌ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ചോക്ലേറ്റ് (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചോക്ലേറ്റ് എന്ന വാക്കിനാൽ താഴെ പറയുന്ന എന്തിനേയും വിവക്ഷിക്കാം.
ചോക്ലേറ്റ് - ഒരു ഭക്ഷണപദാർത്ഥം ചോക്ലേറ്റ് (മലയാളചലച്ചിത്രം) - 2007-ൽ പുറത്തിറങ്ങിയ മലയാള ചലച്ചിത്രം.
ചോക്ലേറ്റ് (ഹിന്ദി ചലച്ചിത്രം) - 2005-ൽ പുറത്തിറങ്ങിയ ഹിന്ദി ചലച്ചിത്രം.
ചോക്ക് ക്ലിഫ്സ് ഓൺ റൂഗൻ ഇംഗ്ലീഷ് വിലാസം https://ml.wikipedia.org/wiki/Chalk_Cliffs_on_R%C3%BCgen
ജർമ്മൻ റൊമാന്റിക് ആർട്ടിസ്റ്റ് കാസ്പർ ഡേവിഡ് ഫ്രീഡ്രിക്ക് വരച്ച ഏകദേശം 1818 ലെ എണ്ണച്ചായാചിത്രമാണ് ചോക്ക് ക്ലിഫ്സ് ഓൺ റൂഗൻ (ജർമ്മൻ: ക്രെഡെഫെൽസൺ ഔഫ് റൂഗൻ ).
1818 ജനുവരിയിൽ കാസ്പർ ഡേവിഡ് ഫ്രീഡ്രിക്ക് ക്രിസ്റ്റ്യൻ കരോലിൻ ബോമ്മറിനെ വിവാഹം കഴിച്ചു.
1818 ജൂലൈ, ഓഗസ്റ്റ് മാസങ്ങളിലെ മധുവിധുവിനുശേഷം അവർ ന്യൂബ്രാൻഡൻബർഗിലെയും ഗ്രീഫ്സ്വാൾഡിലെയും ബന്ധുക്കളെ സന്ദർശിച്ചു.
അവിടെ നിന്ന് ഫ്രീഡ്രിക്കിന്റെ സഹോദരൻ ക്രിസ്റ്റ്യാനൊപ്പം ദമ്പതികൾ റൂഗൻ ദ്വീപിലേക്ക് ഒരു യാത്ര പോയി.
ദമ്പതികളുടെ ഒന്നിച്ചുകൂടലിന്റെ ആഘോഷമായാണ് പെയിന്റിംഗ് പ്രത്യക്ഷപ്പെടുന്നത്.
അക്കാലത്ത് ദ്വീപിലെ ഏറ്റവും പ്രശസ്തമായ ലുക്ക്ഔട്ട് പോയിന്റുകളിലൊന്നായ സ്റ്റബ്ബെൻകമ്മറിലെ ചോക്ക് പാറകളിൽ നിന്നുള്ള കാഴ്ചയാണ് പെയിന്റിംഗ് ചിത്രീകരിക്കുന്നത്.
വിസ്സവർ ക്ലിങ്കൻ ഔട്ട്‌ക്രോപ്പുകൾ പ്രത്യേകിച്ച് പെയിന്റിംഗിന് ഒരു മാതൃകയാണെന്ന് ഇടയ്ക്കിടെ തെറ്റായി വിശ്വസിക്കപ്പെടുന്നു.
എന്നിരുന്നാലും, പെയിന്റിംഗ് സൃഷ്ടിക്കുന്ന സമയത്ത് ഇവ നിലവിലില്ലായിരുന്നു.
പക്ഷേ മണ്ണൊലിപ്പ് കാരണം പിന്നീട് പ്രത്യക്ഷപ്പെട്ടു.
വ്യത്യസ്ത സ്കെച്ചുകളുടെ ശ്രദ്ധാപൂർവ്വം തിരഞ്ഞെടുത്ത ഘടകങ്ങളിൽ നിന്ന് ഫ്രീഡ്രിക്ക് പലപ്പോഴും ലാൻഡ്സ്കേപ്പുകൾ രചിച്ചു.
അതിനാൽ ഒരു നിർദ്ദിഷ്ട സ്ഥാനം തിരിച്ചറിയാൻ കഴിയില്ല.
A later variation on the theme; watercolor, 1824, 25 × 32 cm കുറിപ്പുകൾ അവലംബം Börsch-Supan, H. (1987).
Caspar David Friedrich (4th enlarged and revised edition).
Munich: Prestel.
ISBN 3-7913-0835-1 Schmied, Wieland (1992).
Caspar David Friedrich .
Cologne: DuMont.
ISBN 3-8321-7207-6 Wolf, Norbert (2003).
Caspar David Friedrich – Der Maler der Stille .
Cologne: Taschen Verlag.
ISBN 3-8228-1957-3
ചോക്ലേറ്റ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chocolate_(2007_film)
ഷാഫി സംവിധാനം ചെയ്ത്, പൃഥ്വിരാജ് , റോമ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് ചോക്കലേറ്റ് .
അനന്താ വിഷൻസിന്റെ ബാനറിൽ പി. കെ. മുരളീധരൻ , ശാന്ത മുരളി എന്നിവരാണ് ഈ ചിത്രം നിർമ്മിച്ചത്.
വൈശാഖ മൂവീസ് കേരളത്തിൽ വിതരണം ചെയ്ത ഈ ചിത്രം 2007 -ൽ ഇറങ്ങിയ ചിത്രങ്ങളിൽ വച്ച് ഏറ്റവും ഉയർന്ന പ്രദർശന വിജയം നേടിയ മലയാളചലച്ചിത്രമായിരുന്നു .
കഥ, തിരക്കഥ, സംഭാഷണം എന്നിവ നിർവ്വഹിച്ചത് സച്ചി , സേതു എന്നിവർ ചേർന്നാണ്‌.
അഭിനേതാക്കൾ പൃഥ്വിരാജ് ജയസൂര്യ ലാലു അലക്സ് സലിം കുമാർ അനൂപ് ചന്ദ്രൻ രാജൻ പി. ദേവ് സ്ഫടികം ജോർജ്ജ് റോമ സംവൃത സുനിൽ രമ്യ നമ്പീശൻ ശാരി വനിത കൃഷ്ണചന്ദ്രൻ ബിന്ദു പണിക്കർ കഥാതന്തു
വനജ ടീച്ചർ ( വനിത കൃഷ്ണചന്ദ്രൻ ) ജോലി ചെയ്യുന്ന സെന്റ് മേരീസ് വിമൻസ് കോളേജിൽ പി ജി കോഴ്സിന് ഒരു സീറ്റ് ആൺകുട്ടികൾക്ക് സംവരണം ചെയ്തിട്ടുള്ളതാണ്.
പ്രിൻസിപ്പാളുടെ വിവേചനാധികാരം ഉപയോഗിച്ച് അത് ആൺകുട്ടികൾക്ക് കൊടുക്കാവുന്നതാണ്.
പഠിക്കുന്ന കോളേജിൽ ഒൻപത് സസ്പെൻഷനും ഏഴ് പോലീസ് കേസും സമ്പാദിച്ച മകൻ ശ്യാം ബാലഗോപാലിന് ( പൃഥ്വിരാജ് ) ആ സീറ്റ് നേടിക്കൊടുക്കാൻ ടീച്ചർ ശ്രമിക്കുന്നു.
മകനെ പ്രശ്നങ്ങൾ ഉണ്ടാക്കാതെ നോക്കാം എന്ന ടീച്ചറുടെ ഉറപ്പിൽ, പ്രിൻസിപ്പാ‍ൾ എലീന ജോൺ ( ശാരി ) ആ സീറ്റ് ശ്യാമിന് കൊടുക്കുന്നു.
മൂവായിരത്തോളം പെൺപിള്ളാരുടെ ഇടയിലെത്തുന്ന ഒറ്റ ആൺ‌തരിയായ ശ്യാമിന് കാര്യങ്ങൾ അത്ര സുഗമമായിരുന്നില്ല.
പി ടി എ പ്രസിഡണ്ട് മാത്യൂസിന്റെ ( ലാലു അലക്സ് ) മകൾ ആൻ മാത്യൂസ് ബാഹുലേയന്റെ ( രാജൻ പി. ദേവ് ) മകൾ നന്ദന ( സംവൃത സുനിൽ ), സൂസൻ ( രമ്യ നമ്പീശൻ ) എന്നിവരുൾപ്പെടുന്ന ഗ്രൂപ്പ് ശ്യാമിനെ പുകച്ച് പുറത്ത് ചാടിയ്ക്കാൻ ശ്രമിക്കുന്നു.
അവരുടെ എതിർ ഗ്രൂപ്പായ പ്രീത നയിക്കുന്ന ഗ്രൂപ്പ് ശ്യാമിന് അനുകൂലവുമാണ്.
ക്രമേണ ശ്യാമും ആൻ മാത്യൂസും തമ്മിൽ പരസ്പരം അടുക്കുന്നു.
പക്ഷേ അവർ പരസ്പരം ഇഷ്ടം തുറന്ന് പറയുന്നില്ല.
ഇതിനിടയിൽ ഫാഷൻ ഡിസൈനർ ആയ രഞ്ജിത്ത് ( ജയസൂര്യ ) ഫെമിനാ ഷോയിൽ മോഡലാകാൻ നന്ദനയെ പ്രേരിപ്പിയ്ക്കാൻ ശ്യാമിന്റെ സഹായം തേടുന്നു.
ആൻ മാത്യൂസിന് വരുന്ന മാനുവൽ എബ്രാഹുമായുള്ള ( സൈജു കുറുപ്പ് ) വിവാഹാലോചന ശ്യാം  കൂട്ടുകാരായ പപ്പൻ ( സലിം കുമാർ ), രഞ്ജിത്ത് എന്നിവരുമായി ചേർന്ന് മുടക്കുന്നു.
രഞ്ജിത്തിന് നന്ദനയോട് പ്രണയമാണ് എന്ന് അറിഞ്ഞ ശ്യാം യൂണിവേഴ്സിറ്റി ഫെസ്റ്റിന്റെ ഭാഗമായി കുട്ടികളെ പരിശീലിപ്പിക്കാൻ എന്ന പേരിൽ കൂട്ടുകാരേയും രഞ്ജിത്തിനേയും കോളേജിൽ കൊണ്ട് വരുന്നു.
മാനുവലുമായുള്ള കല്യാണം മുടക്കി എന്ന പേരിൽ ആൻ ശ്യാമുമായി ഉടക്കുന്നു.
ഇതിനിടയിൽ ശ്യാമും നന്ദനയുമായി അടുത്തിടപഴകുന്ന ഫോട്ടോകൾ കിട്ടുന്ന ബാഹുലേയൻ മുതലാളി ഗുണ്ടകളുമായി വന്ന് ശ്യാമിനെ ആക്രമിക്കുന്നു.
ഫോട്ടോ അയച്ചത് ആൻ ആണെന്ന ധാരണയിൽ ശ്യാം ആനുമായി പിണങ്ങുന്നു.
വീണ്ടും ഫോട്ടോകൾ കിട്ടുന്ന ബാഹുലേയൻ വീണ്ടും ഗുണ്ടകളുമായി വരുന്നു.
ഇതറിഞ്ഞ നന്ദന ശ്യാമിനെ അറിയിക്കാൻ ശ്യാം താമസിക്കുന്ന ഹോട്ടലിലേയ്ക്ക് പോകുന്നു.
ഹോട്ടലിൽ അനാശാസ്യം നടക്കുന്നു എന്ന അജ്ഞാത സന്ദേശത്തെ തുടർന്ന് വന്നെത്തുന്ന പോലീസ് ഇൻസ്പെക്ടർ ആന്റണിയും ( സാദിഖ് ) സംഘവും നന്ദനയേയും ശ്യാമിനേയും അറസ്റ്റ് ചെയ്യുന്നു.
രാമഭദ്രൻ ഐ.പി.എസ് ( സ്ഫടികം ജോർജ്ജ് ) ഇടപെട്ട് അവരെ മോചിപ്പിച്ചെങ്കിലും മഞ്ഞപത്രങ്ങളിൽ വാർത്ത വരുന്നു.
പി ടി എ മീറ്റിങ്ങിൽ പ്രശ്ന പരിഹാരമായി ശ്യാമും നന്ദനയും തമ്മിലുള്ള വിവാഹം കഴിപ്പിയ്ക്കാൻ തീരുമാനിക്കാനിരിക്കുമ്പോൾ പ്രീതയാണ് ഫോട്ടോ അയച്ചതിന്റേയും പോലീസിൽ ഫോൺ ചെയ്തതിന്റേയും പിറകിൽ എന്ന രഹസ്യം ആൻ പുറത്ത് കൊണ്ടു വരുന്നു.
രഞ്ജിത്തും നന്ദനയുമായുള്ള വിവാഹം തീരുമാനിക്കപ്പെടുന്നു.
തെറ്റിദ്‌ധാരണ മാറിയ ആനും ശ്യാമും തമ്മിൽ വീണ്ടും ഇണങ്ങുന്നതോടെ ചിത്രം അവസാനിക്കുന്നു.
ഗാനരചന വയലാർ ശരത്ചന്ദ്ര വർമ്മ .
ഗാനങ്ങൾക്ക് സംഗീതം പകർന്നത് അലക്സ് പോൾ ഗാനങ്ങൾ കൽക്കണ്ട മലയെ ഒറ്റയ്ക്ക് നുണയാൻ : ലിജി ഫ്റാൻസീസ് , അഖില ചോക്കലേറ്റ് പോലെയുള്ള : എം. ജി. ശ്രീകുമാർ , റിമി ടോമി ഇഷ്ടമല്ലേ ഇഷ്ടമല്ലേ : ഷഹബാസ് അമൻ താമരയും സൂര്യനും തമ്മിലിന്നും മൗനമോ : കെ. ജെ. യേശുദാസ് താമരയും സൂര്യനും തമ്മിലിന്നും മൗനമോ : ജ്യോത്സന അണിയറ പ്രവർത്തകർ ഛായാഗ്രഹണം അഴകപ്പൻ.
ചിത്രസം‌യോജനം ഹരിഹരപുത്രൻ .
കല സാലു.
കെ. ജോർജ്ജ് .
കോറിയോ ഗ്രാഫി വൃന്ദ , അരവിന്ദ് , ഷോബിൻ പോൾരാജ് .
സംഘട്ടനം മാഫിയ ശശി .
ചമയം പട്ടണം ഷാ .
വസ്ത്രാലങ്കാരം എസ്. ബി. സതീഷ് .
ഗ്രാഫിൿസ് ബിജോയ് ഉറുമീസ് .
ശബ്ദ ലേഖനം വിനോദ് , അനൂപ് .
ശബ്ദ മിശ്രണം അജിത്ത് .
പ്രൊഡക്ഷൻ കണ്ട്രോളർ സഞ്ജീവ് പ്രാവച്ചമ്പലം .
പുറത്തേയ്ക്കുള്ള കണ്ണികൾ ചോക്ലേറ്റ് ഇന്റർനെറ്റ് മൂവി ഡാറ്റാബേസിൽ
ചോക്കളേറ്റ് കേക്ക് ഇംഗ്ലീഷ് വിലാസം https://ml.wikipedia.org/wiki/Chocolate_cake സാച്ചെർറ്റോർട്ട് , ഒരു വിയെന്നീസ് രണ്ടു പാളി കേക്ക് .
പിറന്നാൾ , വിവാഹം , സൽക്കാരങ്ങൾ തുടങ്ങിയവയ്ക്ക് വിളമ്പന്ന ചോക്കളേറ്റ് ചേർന്ന ഒരു കേക്ക് ആണ് ചോക്കളേറ്റ് കേക്ക് .
ചേരുവകളും ചോക്കളേറ്റ് രുചിയും മാറുന്ന വിധം ചോക്കളേറ്റ് കേക്കുകൾ പല തരത്തിൽ ഉണ്ട്.
ചില തരങ്ങളിൽ കൂടുതൽ ഫ്ലേവറുകളും പല തരത്തിലുള്ള ചോക്കളേറ്റുകളും കാണും.
സാധാരണയായി ചോക്കളേറ്റ് കേക്കിന്റെ ചേരുവകൾ മാവ്, ബേക്കിങ്ങ് പൊടി, ബേക്കിങ്ങ് സോഡ, ഉപ്പ്, കൊക്കോപ്പൊടി, പഞ്ചസാര, പാൽ, മുട്ട, കുറുക്കാനായി/നെയ്യ്/ബട്ടർ/മാർഗരീൻ/എണ്ണ, വെള്ളം എന്നിവയാണ്.
ചോക്കളേറ്റ് കേക്കിനെ അലങ്കരിക്കുന്നതിനുള്ള ഒരു പരമ്പരാഗത ശൈലി കേക്കിനെ രണ്ട് ഒൻപതിഞ്ഞ് പാത്രങ്ങളിൽ ബേക്ക് ചെയ്ത് അവയെ ഒന്നിനു മുകളിൽ ഒന്നായി അടുക്കി, ഇവയ്ക്ക് ഇടയിൽ പതപ്പിച്ച ക്രീമും ചെറി പൈ-യും നിറയ്ക്കുക എന്നതാണ്.
ഇതിനെ ബ്ലാക്ക് ഫോറസ്റ്റ് ഗറ്റൂ (ബ്ലാക്ക് ഫോറസ്റ്റ് കേക്ക്) എന്നു വിളിക്കുന്നു.
റ്റൈം മാസിക 2004-ൽ നടത്തിയ അഭിപ്രായ വോട്ടെടുപ്പിൽ ചോക്കളേറ്റ് കേക്ക് അമേരിക്കയുടെ ഏറ്റവും പ്രിയപ്പെട്ട കേക്ക് ആയി തിരഞ്ഞെടുക്കപ്പെട്ടു.
ഈ സർ‌വ്വേയിൽ വാനില, കാരട്ട് കേക്കുകൾ ആയിരുന്നു ചോക്കളേറ്റ് കേക്ക് കഴിഞ്ഞാൽ ഏറ്റവും പ്രിയപ്പെട്ടവ.
പാചകവിധികൾ ചോക്കളേറ്റ് കേക്ക് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചോക്ക് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ക്സാസ്സ് മുറിയിൽ അദ്ധ്യാപകർ ബോർഡിൽ എഴുതാൻ ഉപയോഗിക്കുന്ന വസ്തുവാണ് ചോക്ക്.
കറുത്ത നിറത്തിലുള്ള ബോർഡിൽ തെളിഞ്ഞു കാണുവാനായി വെള്ള നിറത്തിലാണ് സാധാരണ എഴുതാറുള്ളത്.
അതിനാൽ വെള്ള നിറത്തിലുള്ള ചോക്കാണ് സാധാരണം.
പല നിറങ്ങളിലുള്ള ചോക്കുകൾ ലഭ്യമാണ്.
ഇപ്പോൾ കറുത്ത നിറത്തിലുള്ള ബോർഡുകളെക്കാൾ പച്ച, വെള്ള ബോർഡുകൾ ധാരാളമായി ഉപയോഗിക്കുന്നു.
വെള്ള ബോർഡിൽ മാർക്കർ പേന ഉപയോഗിച്ചാണ് എഴുതുന്നത്.
അവലംബം:
https://en.wikipedia.org/wiki/Chalk
ചോക്കില അയ്യർ ഇംഗ്ലീഷ് വിലാസം https://ml.wikipedia.org/wiki/Chokila_Iyer
ചോക്കില അയ്യർ ഇന്ത്യയിലെ പ്രഥമ വനിതാ വിദേശകാര്യ സെക്രട്ടറി ആണ്.
ലലിത് മാൻസിങിന് മാറ്റിയാണ് 14 മാർച്ച് 2001-ഇൽ അവർ സ്ഥാനമേറ്റത്.
ഇവർ 1964 ബാച്ച് ഉദ്യോഗസ്ഥയാണ്.
സിക്കിമിൽ ജനിച്ച ഇവർ ഇതിനു മുൻപ് ഐയർലാൻഡിലെ ഇന്ത്യൻ മിഷനിലെ ഉദ്യോഗസ്ഥയും ആയിരുന്നു..
വിദേശ സേവനങ്ങൾക്കുശേഷം
വിദേശകാര്യ സെക്രട്ടറി പദവിയിൽ നിന്ന് വിരമിച്ച അയ്യർ പട്ടികവർഗക്കാരുടെ ദേശീയ കമ്മിറ്റി വൈസ് ചെയർപേഴ്സനായി പ്രവർത്തിച്ചു.
മുൻ ചീഫ് ജസ്റ്റിസ് ഓഫ് ഇന്ത്യ ജെ.എസ്.വർമ്മ 2008 ഒക്ടോബറിൽ പ്രവർത്തനം ആരംഭിച്ച കമ്മീഷന്റെ അധ്യക്ഷനുമായിരുന്നു.
ചോക്ലേറ്റ് ഫാൾസ് (ജാക്സൺ കൗണ്ടി, ഒറിഗോൺ) ഇംഗ്ലീഷ് വിലാസം https://ml.wikipedia.org/wiki/Chocolate_Falls_(Jackson_County,_Oregon)
ചോക്ലേറ്റ് ഫാൾസ് ഓറിഗോണിലെ ജാക്ക്സൺ കൗണ്ടിയിലെ ആഷ് ലാൻഡിന് തെക്ക് ക്ലാമത്ത് ദേശീയ വനത്തിന്റെ കിഴക്കുഭാഗത്തുള്ള ബിയർ ഗുൽച്ച് താഴ്വരയിൽ സ്ഥിതിചെയ്യുന്ന ഒരു വെള്ളച്ചാട്ടമാണ്.
ചോക്ലേറ്റ് വെള്ളച്ചാട്ടം ട്രാഷി ചോളിംഗ് ബുദ്ധകേന്ദ്രത്തിന്റെയും ടെമ്പിൾ ഗാർഡന്റെയും തെക്കുള്ള കോളെസ്റ്റിൻ റോഡിലുമാണ് സ്ഥിതിചെയ്യുന്നത്.
ബീയർ ഗുൽച്ച് താഴ്വരയും ചുറ്റുമുള്ള മുദുസാ ഫ്ലാറ്റ് ഫോറസ്റ്റുകളും അവിടെ നിരവധി ഗുഹകളുമുണ്ട്.
അതുപോലെ പുൽമേടുകളും ഓൾഡ് ഗ്രോത്ത് ഷുഗർ  പൈൻ മരങ്ങളും ഇവിടെ കാണപ്പെടുന്നുണ്ട്.
പസിഫിക് ക്രസ്റ്റ് ട്രയിൽ വടക്ക് ചോക്ലേറ്റ് ഫാൾസിനരികിലൂടെയാണ് കടന്നുപോകുന്നത്.
List of waterfalls in Oregon അവലംബം
ഡോ. ബാബാ സാഹിബ് അംബേദ്കർ മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Dr.
_Baba_Saheb_Ambedkar_Medical_College_and_Hospital
2016-ൽ സ്ഥാപിതമായ ഡോ. ബാബാ സാഹിബ് അംബേദ്കർ മെഡിക്കൽ കോളേജ് ആൻഡ് ഹോസ്പിറ്റൽ , ഇന്ത്യയിലെ ഡൽഹിയിലെ രോഹിണിയിലെ സെക്ടർ 6-ൽ ഉള്ള ഒരു സമ്പൂർണ്ണ തൃതീയ മെഡിക്കൽ കോളേജാണ്.
540 കിടക്കകളുള്ള ഡോ. ബാബാ സാഹിബ് അംബേദ്കർ ആശുപത്രിയുമായി ഈ കോളേജ് ബന്ധപ്പെട്ടിരിക്കുന്നു.
ഡോ. ബാബാ സാഹിബ് അംബേദ്കർ മെഡിക്കൽ കോളേജ് ആൻഡ് ഹോസ്പിറ്റൽ എംബിബിഎസ് കോഴ്സുകളിൽ വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
അവലംബം പുറം കണ്ണികൾ https://bsamch.ac.in/
ഡോ. ബി. ബൊറൂവ കാൻസർ ഇൻസ്റ്റിറ്റ്യൂട്ട് ഇംഗ്ലീഷ് വിലാസം https://ml.wikipedia.org/wiki/Dr.
_Borooah_Cancer_Institute
ഇന്ത്യയിലെ ഗുവാഹത്തിയിലുള്ള ഒരു കാൻസർ കെയർ ഹോസ്പിറ്റലും ഗവേഷണ കേന്ദ്രവുമാണ് ഡോ. ഭുവനേശ്വർ ബൊറൂവ കാൻസർ ഇൻസ്റ്റിറ്റ്യൂട്ട് ( ബിബിസിഐ ).
ഇന്ത്യാ ഗവൺമെന്റ് ഓഫ് ആറ്റോമിക് എനർജി വകുപ്പിന്റെ ഗ്രാന്റ്-ഇൻ-എയ്ഡ് ഇൻസ്റ്റിറ്റ്യൂട്ടും മുംബൈയിലെ ടാറ്റ മെമ്മോറിയൽ സെന്ററിന്റെ യൂണിറ്റും ആയ ഡോ. ഭുവനേശ്വർ ബൊറൂവ കാൻസർ ഇൻസ്റ്റിറ്റ്യൂട്ടിന്റെ ഡയറക്ടർ ഡോ. അമൽ ചന്ദ്ര കടകി എംഡി ആണ്.
ഇന്ത്യാ ഗവൺമെന്റ് അംഗീകരിച്ച ഒരു റീജിയണൽ ക്യാൻസർ സെന്ററാണ് ബിബിസിഐ.
ഡോ. ഭുവനേശ്വർ ബൊറൂവ കാൻസർ ഇൻസ്റ്റിറ്റ്യൂട്ട് (ബിബിസിഐ) സ്ഥാപിച്ചത് 'ഡോ. ബി. ബൊറൂവ ക്യാൻസർ സൊസൈറ്റി ട്രസ്റ്റ്' ആണ്.
ഡോ. ഭുവനേശ്വർ ബൊറൂവ (4 സെപ്റ്റംബർ 1893 - 25 സെപ്റ്റംബർ 1956) അസമിലെ ഒരു മികച്ച വൈദ്യനും സ്വാതന്ത്ര്യ സമര സേനാനിയും മനുഷ്യസ്‌നേഹിയുമായിരുന്നു.
1958-ൽ ഗുവാഹത്തിയിൽ നടന്ന ഒരു പൊതുയോഗത്തിൽ, ഡോ. ഭുവനേശ്വർ ബൊറൂവയുടെ സ്മരണയ്ക്കായി ഗുവാഹത്തിയിൽ ഒരു കാൻസർ ആശുപത്രി സ്ഥാപിക്കാൻ തീരുമാനിച്ചു.
2017 നവംബർ 27-ന്, ക്യാബിനറ്റ് കമ്മിറ്റിയുടെ തീരുമാനത്തെത്തുടർന്ന്, ഡോ. ഭുവനേശ്വർ ബോറൂവ കാൻസർ ഇൻസ്റ്റിറ്റ്യൂട്ട് (ബിബിസിഐ) ഇന്ത്യാ ഗവൺമെന്റിന്റെ ആണവോർജ വകുപ്പിന് കീഴിലുള്ള ഒരു കേന്ദ്ര സ്ഥാപനമായും മുംബൈയിലെ ടാറ്റ മെമ്മോറിയൽ സെന്ററിന്റെ യൂണിറ്റായും മാറി.
ബഹുമാനപ്പെട്ട ഇന്ത്യൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ എടുത്ത ഈ സുപ്രധാന തീരുമാനം, നോർത്ത് ഈസ്റ്റ് മേഖലയിലെ ഉയർന്ന ക്യാൻസർ സംഭവങ്ങളും പരിമിതമായ കാൻസർ ചികിത്സാ സൗകര്യങ്ങളും കണക്കിലെടുത്ത്, രാജ്യത്തുടനീളമുള്ള മുൻനിര കാൻസർ സെന്ററുകളുമായി താരതമ്യപ്പെടുത്താവുന്ന താങ്ങാനാവുന്ന കാൻസർ പരിചരണത്തിന് വഴിയൊരുക്കും.
ഡോ. ബി.ആർ. അംബേദ്കർ സ്റ്റേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Dr.
R._Ambedkar_State_Institute_of_Medical_Sciences
ഡോ.ബി.ആർ.അംബേദ്കർ സ്റ്റേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (എയിംസ് മൊഹാലി) പഞ്ചാബ് സംസ്ഥാന സർക്കാരിന്റെ നാലാമത്തെ മെഡിക്കൽ കോളേജാണ്.
പഞ്ചാബിലെ മൊഹാലിയിലെ SAS നഗറിലാണ് ഈ കോളേജ് സ്ഥിതി ചെയ്യുന്നത്.
ഇത് "ജില്ലാ/റഫറൽ ആശുപത്രികൾ അപ്ഗ്രേഡ് ചെയ്തുകൊണ്ട് പുതിയ മെഡിക്കൽ കോളേജുകൾ സ്ഥാപിക്കൽ" എന്ന കേന്ദ്രാവിഷ്കൃത പദ്ധതിക്ക് കീഴിൽ സ്ഥാപിതമാണ്.
ഇൻസ്റ്റിറ്റ്യൂട്ടിന് നാഷണൽ മെഡിക്കൽ കമ്മീഷനിൽ (എൻഎംസി) അനുമതി ലഭിച്ച ശേഷം, 2021-2022 ലെ അക്കാദമിക് സെഷനിൽ 100 ​​എംബിബിഎസ് വിദ്യാർത്ഥികളുമായി ആദ്യ ബാച്ച് ആരംഭിച്ചു.
നിലവിൽ പഞ്ചാബ് സ്റ്റേറ്റ് ഹെൽത്ത് സിസ്റ്റംസ് കോർപ്പറേഷന്റെ (പിഎച്ച്എസ്‌സി) ആറാം ഫേസിൽ ആണ് ക്ലാസുകൾ നടക്കുന്നത്.
ഡോ. ബി.ആർ. അംബേദ്കർ സ്റ്റേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് എം.ബി.ബി.എസ് കോഴ്സുകളിലെ വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
കോളേജ് നാഷണൽ മെഡിക്കൽ കമ്മീഷൻ അംഗീകരിച്ചിട്ടുണ്ട് കൂടാതെ ബാബ ഫരീദ് യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.
ഡോ. യശ്വന്ത് സിംഗ് പാർമർ ഗവൺമെൻ്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Dr.
_Yashwant_Singh_Parmar_Government_Medical_College
ഹിമാചൽ പ്രദേശിലെ സിർമൗർ ജില്ലയിലെ നഹാനിൽ സ്ഥിതി ചെയ്യുന്ന മെഡിക്കൽ കോളേജാണ് ഡോ. യശ്വന്ത് സിംഗ് പർമർ സർക്കാർ മെഡിക്കൽ കോളേജ് നഹാൻ .
നഹാനിലെ സിർമൗറിലെ റീജിയണൽ ഹോസ്പിറ്റലിന്റെ അപ്ഗ്രേഡേഷനിലൂടെ 2016-ലാണ് ഇത് സ്ഥാപിതമായത്.
ഹിമാചൽ പ്രദേശിലെ മാണ്ഡിയിലെ അടൽ മെഡിക്കൽ ആൻഡ് റിസർച്ച് യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് നാഷണൽ മെഡിക്കൽ കമ്മീഷൻ (എൻഎംസി) അംഗീകരിച്ചിട്ടുണ്ട്.
എല്ലാ വർഷവും 120 എംബിബിഎസ് സീറ്റും 30 ജനറൽ നഴ്‌സിംഗ്, മിഡ്‌വൈഫറി സീറ്റും ഇവിടെയുണ്ട്.
നാഷണൽ എലിജിബിലിറ്റി കം എൻട്രൻസ് ടെസ്റ്റ് റാങ്കിംഗിനെ അടിസ്ഥാനമാക്കിയാണ് ഡോ യശ്വന്ത് സിംഗ് പർമർ ഗവൺമെന്റ് മെഡിക്കൽ കോളേജിലേക്കുള്ള എംബിബിഎസ് പ്രവേശനം.
എംബിബിഎസ് കോഴ്സിന്റെ ദൈർഘ്യം 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്.
ഡോ. രാധാകൃഷ്ണൻ ഗവൺമെൻ്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Dr.
_Radhakrishnan_Government_Medical_College
ഡോ. രാധാകൃഷ്ണൻ ഗവൺമെന്റ് മെഡിക്കൽ കോളേജ്, ഹമീർപൂർ, ഹിമാചൽ പ്രദേശിലെ ഹമീർപൂരിൽ സ്ഥിതിചെയ്യുന്ന ഒരു സമ്പൂർണ്ണ തൃതീയ മെഡിക്കൽ കോളേജും ആശുപത്രിയുമാണ്.
2018-ലാണ് ഇത് സ്ഥാപിതമായത്.
നാഷണൽ എലിജിബിലിറ്റി കം എൻട്രൻസ് ടെസ്റ്റ് (യുജി) വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്.
കോളേജിൽ 120 ബിരുദ വിദ്യാർത്ഥികളുടെ വാർഷിക പ്രവേശനമുണ്ട്.
ഹമീർപൂർ-നദൗൺ റോഡിൽ സ്ഥിതി ചെയ്യുന്ന റേഞ്ചുകളിലാണ് മെഡിക്കൽ കോളേജ് ആശുപത്രിയുടെ കാമ്പസ് നിർമ്മാണം നടക്കുന്നത്.
കോളേജ് 2018 മുതൽ എംബിബിഎസ് കോഴ്സ് ആരംഭിച്ചിരുന്നു.
ഹമീർപൂർ മെഡിക്കൽ കോളേജ്  എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
അവലംബം പുറം കണ്ണികൾ http://www.rgmchamirpur.org/
ഡോ. ബാബസാഹിബ് അംബേദ്കർ അന്താരാഷ്ട്രവിമാനത്താവളം ഇംഗ്ലീഷ് വിലാസം https://ml.wikipedia.org/wiki/Nagpur_Airport
ഇന്ത്യയിലെ മഹാരാഷ്ട്ര സംസ്ഥാനത്തിൽ നാഗ്‌പൂരിൽ സ്ഥിതി ചെയ്യുന്ന വിമാനത്താവളമാണ് ഡോ. ബാബസാഹിബ് അംബേദ്കർ അന്താരാഷ്ട്രവിമാനത്താവളം ( IATA : NAG , ICAO : VANP ) .
ഇത് സോനേഗാവ് വിമാനത്താവളം എന്നും അറിയപ്പെടുന്നു.
ഈ വിമാനത്താവളം ഇന്ത്യയുടെ ഭരണഘടനാശില്പ്പിയായ ഭീം‌റാവും അംബേദ്കരറിന്റെ പേരിലാണ് നാമകരണം ചെയ്യപ്പെട്ടിരിക്കുന്നത്.
മഹാരാഷ്ട്രയിലും അത് കൂടാതെ  ഇന്ത്യയൂടെ മറ്റ് പ്രദേശങ്ങളിലേക്ക് ബന്ധിപ്പിക്കാൻ പറ്റിയ ഹൃദയഭാഗത്ത് സ്ഥിതി ചെയ്യുന്നത് കൊണ്ട് ഇത് ഇന്ത്യയുടെ വൈമാനിക ഭൂപടത്തിൽ പ്രധാന പങ്ക് വഹിക്കുന്നു.
വിമാന സേവനങ്ങൾ ദേശീയം Domestic Airlines and Destinations Airlines Destinations എയർ ഇന്ത്യ എക്സ്പ്രസ്സ് അഹമ്മദബാദ് , മുംബൈ ഇന്ത്യൻ എയർലൈൻസ് ഡെൽഹി, മുംബൈ, റായ്പൂർ ഇൻഡിഗോ എയർലൈൻസ് ഡെൽഹി, കൊൽക്കത്ത, മുംബൈ, പുനെ ജെറ്റ്ലൈറ്റ് ഇൻഡോർ, മുംബൈ കിംഗ് ഫിഷർ എയർലൈൻസ് ഹൈദരബാദ്, ഇൻഡോർ, പുനെ Kingfisher Airlines operated by കിംഗ്ഫിഷർ റെഡ് ബാംഗളൂർ, ഭുജ്, ഇൻഡോർ, മുംബൈ അന്താരാഷ്ട്രം International Airlines and Destinations Airlines Destinations എയർ അറേബിയ ഷാർജ എയർ ഇന്ത്യ എക്സ്പ്രസ്സ് ദുബായി ഇത് കൂടി കാണുക ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക ഇന്ത്യയിലെ വിമാനത്താവളങ്ങളുടെ പട്ടിക അവലംബം പുറത്തേക്കുള്ള കണ്ണികൾ Dr. Ambedkar International Airport Archived 2009-07-15 at the Wayback Machine .
at Airports Authority of India web site Airport information for VANP at World Aero Data.
Accident history for NAG: Nagpur-Sonegaon Airport at Aviation Safety Network
ഡോ. ഭാവു ദാജി ലാഡ് മ്യൂസിയം
മുംബൈയിൽ ബൈക്കുളയിൽ സ്ഥിതി ചെയ്യുന്ന ഒരു സംഗ്രഹാലയമാണ് ഡോ. ഭാവു ദാജി ലാഡ് മ്യൂസിയം .
മുംബൈ നഗരത്തിലെ ഏറ്റവും പഴക്കമേറിയ മ്യൂസിയമാണ് ഇത്.
1855-ൽ പണികഴിപ്പിക്കപ്പെട്ട ഈ മ്യൂസിയത്തിന്റെ പഴയ പേര് വിക്റ്റോറിയ ആൻഡ് ആൽബർട്ട് മ്യൂസിയം എന്നായിരുന്നു .
എൽഫിൻസ്റ്റൺ പ്രഭുവാണ് 1855-ൽ ബോംബേയിൽ ആദ്യമായി ഒരു മ്യൂസിയം സ്ഥാപിച്ചത്.
1857-ൽ ഈ മ്യൂസിയം അടക്കുകയും കാഴ്ചവസ്തുക്കളൊക്കെ  ടൗൺഹാളിലേക്ക് മാറ്റുകയും ചെയ്തു.
1858-ൽ ജോർജ്ജ് ബേഡ്വുഡ് മ്യൂസിയം ക്യൂറേറ്ററായി നിയമിതനായി.
അദ്ദേഹം മ്യൂസിയത്തിനായി ഒരു കെട്ടിടം പണിയുവാനുള്ള ധനസമാഹരണത്തിന് വേണ്ടി ഭാവു ദാജി ലാഡ്, ജഗന്നാഥ് ശങ്കർസേഠ് എന്നീ പ്രമുഖരെ ഉൾപ്പെടുത്തി ഒരു കമ്മിറ്റി രൂപീകരിച്ചു.
1862-ൽ ഈ കെട്ടിടത്തിന് തറക്കല്ലിട്ടു.
ഡേവിഡ് സസ്സൂൺ , ജംഷേട്ജി ജീജീഭായ് തുടങ്ങിയ വ്യവസായികളും ഇതിന്റെ രക്ഷാധികാരികളായി രംഗത്ത് വന്നു.
1871-ലാണ് ഇതിന്റെ പണി പൂർത്തിയായത്.
1872 മേയ് 2-ന് ഇത് പൊതുജനങ്ങൾക്കായി തുറന്നു.
1975-ൽ ഡോ. ഭാവു ദാജി ലാഡ് മ്യൂസിയം എന്ന് പുനർനാമകരണം ചെയ്യപ്പെട്ടു.
2003-2007 കാലഘട്ടത്തിൽ ഈ മ്യൂസിയം നവീകരിക്കപ്പെട്ടു.
കാഴ്ചവസ്തുക്കൾ
ഏതാണ്ട് 3500-ൽ പരം വസ്തുക്കൾ ഇവിടെ പ്രദർശനത്തിനായി ഒരുക്കിയിട്ടുണ്ട്.
മുംബൈയുടെയും പരിസരപ്രദേശങ്ങളുടെയും ചരിത്രവുമായി ബന്ധപ്പെട്ടവയാണ് പലതും.
നാണയങ്ങൾ, മെഡലുകൾ, ഫോട്ടോകൾ, ഭൂപടങ്ങൾ , ആയുധങ്ങൾ, കൂടാതെ മൃഗക്കൊമ്പ്, അരക്ക്, വിവിധ ലോഹങ്ങൾ മുതലായവയിൽ സൃഷ്ടിച്ച കൗതുകവസ്തുക്കളും ഇവിടെയുണ്ട് .
ചിത്രശാല ഡോ. ഭാവു ദാജി ലാഡ് മ്യൂസിയം വിക്റ്റോറിയ മഹാറാണിയുടെ പ്രതിമ.
മ്യൂസിയം ഹാളിന്റെ മുകൾഭാഗം മ്യൂസിയത്തിന്റെ മുകൾ നില.
മ്യൂസിയത്തിനുള്ളിലെ പ്രതിമ.
ഡോ. മധുരിക
കെ എം മുൻഷിയുടെ കഥയെ ആസ്പദമാക്കി സർവോത്തം ബദാമി സംവിധാനം ചെയ്ത് 1935 -ൽ പുറത്തിറങ്ങിയ ഒരു സാമൂഹിക ചിത്രമാണ് ഡോ. മധുരിക (ആധുനിക ഭാര്യ).
ഛായാഗ്രഹണം ഫറേദൂൺ ഇറാനിയും സബിതാ ദേവി , മോത്തിലാൽ , ഗുൽസാർ, ഭൂദോ അദ്വാനി, പദ്മ ഷാലിഗ്രാം എന്നിവരും അഭിനയിച്ചു.
വാഖിഫിന്റെ സംഭാഷണവും വരികളും പ്രംസുഖ് നായകിന്റെയും അശോക് ഘോഷിന്റെയും സംഗീതം.
ഡോ. മധുരിക സാഗർ മൂവിടോണിന് വേണ്ടി മുൻഷി ഒരു സ്ക്രിപ്റ്റായി എഴുതി പിന്നീട് 1936 ൽ ഒരു നാടകമായി പരിവർത്തനം ചെയ്തു.
പിന്തിരിപ്പൻ കഥയുടെ പേരിൽ സിനിമ വിമർശിക്കപ്പെട്ടു.
ഈ ചിത്രം പിന്നീട് മിസ്റ്റർ മിസിസ്സ് '55 (1955) എന്ന പേരിൽ റീമേക്ക് ചെയ്യപ്പെട്ടു.
വിവാഹ ശേഷവും കുട്ടികൾ വേണ്ട എന്ന് ശഠിക്കുന്ന ആധുനിക ഡോക്ടറാണ് സ്ത്രീ കഥാപാത്രം.
കഥ അവളുടെ പരമ്പരാഗത മാറ്റത്തെ പിന്തുടരുന്നു.
ഡോ. മധുരിക ( സബിതാ ദേവി ) ഒരു "ആധുനിക" യുവതിയാണ്, അവളുടെ കരിയറിൽ പ്രതിബദ്ധത പുലർത്തുകയും കുടുംബാസൂത്രണത്തിൽ വിശ്വസിക്കുകയും ചെയ്യുന്നു.
അവൾ നരേന്ദ്രനെ ( മോത്തിലാൽ ) വിവാഹം കഴിക്കുന്നു, എന്നാൽ ജനസംഖ്യാ വളർച്ച നിയന്ത്രിക്കുന്നതിനുള്ള ഒരു മാർഗമെന്ന നിലയിൽ കുട്ടികൾ വേണ്ടെന്ന് ആദ്യം അവനെക്കൊണ്ട് സമ്മതിപ്പിക്കുന്നു.
അവൻ തന്റെ ജോലിയിൽ ഇടപെടുകയോ സുഹൃത്തുക്കളെ കാണുന്നതിൽ നിന്ന് അവളെ തടയുകയോ ചെയ്യരുതെന്നും അവൾ ആഗ്രഹിക്കുന്നു.
അവളുടെ ഡോക്ടർ ഗൗരിഷുമായി (പെസി പട്ടേൽ) അവൾ സൗഹൃദത്തിലാകുന്നു, എന്നാൽ ഗൗരിഷിന്റെ ഭാര്യയെ നരേന്ദ്ര ശ്രദ്ധിക്കുന്നത് കാണുമ്പോൾ അവളുടെ അസൂയ ഉയരുന്നു.
അവൾ പിന്നീട് ഒരു കരിയറും ഇല്ലാത്ത ഒരു സാധാരണ ബോറടിപ്പിക്കുന്ന വീട്ടമ്മയായി മാറുന്നു.
റഫറൻസുകൾ ↑ ↑ ↑ RajadhyakshaWillemen2014, p. 262 ↑ {{ cite news }} : Empty citation ( help ) ↑
ഡോ. രാജേന്ദ്ര പ്രസാദ് ഗവൺമെൻ്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Dr.
_Rajendra_Prasad_Government_Medical_College
ഹിമാചൽ പ്രദേശിലെ കാൻഗ്ര ജില്ലയിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജും ആശുപത്രിയുമാണ് ഡോ. രാജേന്ദ്ര പ്രസാദ് സർക്കാർ മെഡിക്കൽ കോളേജ് (DRPGMC).
1952 ഒക്ടോബർ 28 ന് പഞ്ചാബ് ഗവർണറായിരുന്ന ശ്രീ ചന്ദുലാൽ ത്രിവേദി ഒരു മനുഷ്യസ്‌നേഹിയായ റായ് ബഹദൂർ ജോധാമാൽ കുത്തിയാലയ്ക്ക് വേണ്ടി ഒരു ടിബി സാനിറ്റോറിയത്തിന്റെ തറക്കല്ലിട്ടത് മുതൽ ആശുപത്രിയുടെ ചരിത്രം ആരംഭിക്കുന്നു.
1958 മെയ് 21 ന് ഇന്ത്യയുടെ ആദ്യ രാഷ്ട്രപതി ഡോ.രാജേന്ദ്ര പ്രസാദ് ആണ് ടിബി സാനിറ്റോറിയം ഉദ്ഘാടനം ചെയ്തത്.
200 കിടക്കകളുള്ള ആശുപത്രിയാണ് കാൻഗ്ര നിവാസികൾക്ക് റായ് ബഹാദൂർ സമ്മാനിച്ചത്.
23 ഒക്ടോബർ 1996 ന് ആശുപത്രിക്ക് തറക്കല്ലിട്ടത് അന്നത്തെ മുഖ്യമന്ത്രി ശ്രീ. വീർഭദ്ര സിംഗ് ആണ്.
1997 ഫെബ്രുവരി 25 ന് ധർമ്മശാലയിൽ ആശുപത്രി സൗകര്യത്തോടെ ടിബി സാനിറ്റോറിയം മെഡിക്കൽ കോളേജായി മാറ്റി.
2008 ഒക്ടോബർ 3-ന് മുഖ്യമന്ത്രി പുതിയ ആശുപത്രി പൊതുജനങ്ങൾക്കായി സമർപ്പിച്ചു.
കോളേജ് 2005 ഫെബ്രുവരി 24-ന് മെഡിക്കൽ കൗൺസിൽ ഓഫ് ഇന്ത്യ (എംസിഐ) താൽക്കാലികമായി അംഗീകരിക്കുകയും 2010 ൽ സ്ഥിരമായ അംഗീകാരം നേടുകയും ചെയ്തു.
തിരനോട്ടം
1947 മൂതൽ 2007 വരെയുള്ള കാലഘട്ടത്തെ അടയാളപ്പെടുത്തുന്ന മലയാള നാടകങ്ങളുടെ സമാഹാരമാണു് തിരനോട്ടം .
നാഷണൽ ബുക്കു് ട്രസ്റ്റ് ഓഫ് ഇന്ത്യ പുറത്തിറക്കിയ പുസ്തകം വയലാ വാസുദേവൻപിള്ളയാണു് സമാഹരിച്ചതു്.
ഉൾച്ചേർത്തിരിയ്ക്കുന്ന നാടകങ്ങൾ അഴിമുഖത്തേയ്ക്കു് - എൻ കൃഷ്ണപിള്ള ആ മനുഷ്യൻ നീ തന്നെ - സി. ജെ തോമസു് സർവേക്കല്ലു് - തോപ്പിൽ ഭാസി ലങ്കാലക്ഷ്മി - സി. എൻ ശ്രീകണ്ഠൻ നായർ സൃഷ്ടി - കെ. ടി മുഹമ്മദു് കറുത്ത ദൈവത്തെത്തേടി - ജി. ശങ്കരപ്പിള്ള കലിവർഷം - കാവാലം നാരായണപണിക്കർ കുമാരൻ വരുന്നില്ല - നരേന്ദ്രപ്രസാദ് അഗ്നി - വയലാ വാസുദേവൻ പിള്ള ചാവേർപ്പട - അസീസ് ലേബർ റൂം - ശ്രീജ കെ. വി അവലംബം ↑ ↑
തിരമാല ഊർജ്ജം
തിരമാലകളുടെ ചലനത്തിൽ നിന്ന് പ്രയോജനപ്പെടുത്താൻ കഴിയുന്ന പുനരുപയോഗ ഊർജ്ജത്തിന്റെ ഒരു രൂപമാണ് വേവ് എനർജി.
കടലിന്റെ ഉപരിതലത്തിൽ വൈദ്യുതി ജനറേറ്ററുകൾ സ്ഥാപിക്കുന്നത് ഉൾപ്പെടുന്ന തരംഗ ഊർജം ഉപയോഗപ്പെടുത്തുന്നതിന് നിരവധി മാർഗങ്ങളുണ്ട്.
ഉപയോഗപ്രദമായ ജോലികൾ ചെയ്യുന്നതിനായി കാറ്റ് തരംഗങ്ങളുടെ പ്രവർത്തനക്ഷമമായി പിടിച്ചെടുക്കുന്നതാണ് വേവ് പവർ - ഉദാഹരണത്തിന്, വൈദ്യുതി ഉത്പാദനം, ജലശുദ്ധീകരണം
തിരമുണ്ടി ഇംഗ്ലീഷ് വിലാസം https://ml.wikipedia.org/wiki/Western_Reef_Heron
western reef heron (Egretta gularis) തിരമുണ്ടി, വെളുത്ത നിറത്തിൽ - മലപ്പുറം ജില്ലയിൽ പൊന്നാനിയിൽ നിന്നും
കായലോര പ്രദേശങ്ങളിലെ കണ്ടൽ കാടുകളിൽ കണ്ടു വരുന്ന (കേരളത്തിൽ അപൂർവ്വം കണ്ടുവരുന്നു) കൊക്കിന്റെ വർഗ്ഗത്തിൽ പെടുന്ന ഒരു പക്ഷിയാണ് തിരമുണ്ടി .
വലിപ്പം: 650മി.
ലിംഗഭേദം വേർതിരിക്കാനാവില്ല പ്രത്യേകതകൾ തിരമുണ്ടി മണിമലക്കടുത്ത് കോട്ടയം ജില്ലയിൽ Egretta gularis
ആകൃതിയിലും വലിപ്പത്തിലും ചിന്നമുണ്ടികളോട് വളരെ സാദൃശ്യമുള്ള തിരമുണ്ടികളെ ശ്രീലങ്ക , ലക്ഷദ്വീപ് , പേർഷ്യ , ഇന്ത്യയുടെ പടിഞ്ഞാറൻ തീരപ്രദേശങ്ങൾ എന്നിവിടങ്ങളിൽ കണ്ടുവരുന്നു.
കേരളത്തിലെ തീരപ്രദേശത്തും ചതുപ്പുകളിലും കായലോരത്തും നവംബർ മുതൽ മേയ് വരെയുള്ള മാസങ്ങളിൽ ദേശാടനപ്പക്ഷിയായി ഇവ എത്താറുണ്ട്.
പ്രജനനകാലമൊഴികെ ബാക്കി എല്ലാക്കാലങ്ങളിലും തിരമുണ്ടികൾ ഒറ്റയ്ക്കാണ് സഞ്ചരിക്കുന്നത്.
കടലിനോടും കായലിനോടും ചേർന്ന പരിതഃസ്ഥിതിയിൽ ജീവിക്കുന്ന ഈ പക്ഷികൾ പതഞ്ഞു പൊങ്ങുന്ന തിരകളിൽപ്പോലും നിർഭയമായി നിന്ന് മത്സ്യങ്ങളെ കൊത്തിയെടുക്കുന്നു.
ഇവ ഞണ്ടുകളേയും കക്കാ പ്രാണികളേയും ഭക്ഷിക്കാറുണ്ടെങ്കിലും മത്സ്യങ്ങളാണ് മുഖ്യ ആഹാരം.
പ്രജനന കാലത്ത് ഇവ മൂന്നോ നാലോ മുട്ടകളിടുന്നു.
മുട്ടകൾക്ക് ഇളം നീലയോ പച്ചയോ നീലകലർന്ന പച്ചയോ നിറമായിരിക്കും.
ഇവ കേരളത്തിൽ കൂടു കെട്ടുന്നതായോ മുട്ടയിട്ടു കുഞ്ഞു വിരിയിക്കുന്നതായോ കണ്ടെത്തിയിട്ടില്ല.
മഞ്ഞ കടും നീലയും ചാരവും കലർന്ന നിറം.
ഈ വർഗ്ഗത്തിൽ പെട്ട തന്നെ വെളുത്ത തൂവലുകളുള്ള പക്ഷിയും കണ്ടു വരുന്നു(dark morph).
തൂവലുകൾ വ്യത്യാസമുണ്ടെങ്കിലും രണ്ടിനത്തിനും മഞ്ഞ കീഴ്‌‌കൊക്കും ചാരനിറത്തിലുള്ള മേൽ‌കൊക്കും, കാൽ മുട്ടിനു കീഴെ മഞ്ഞ നിറവും ഉണ്ടാകും.
തിരമുണ്ടിക്ക് വാലറ്റം വരെ 60-65 സെ.
മീറ്ററോളം നീളമുണ്ടായിരിക്കും.
തിരമുണ്ടികൾക്ക് സാധാരണ ചാരനിറമാണ്; തൂവെള്ള നിറത്തിലുള്ളവയും അപൂർവമല്ല.
ചാരനിറമുള്ളവയിൽത്തന്നെ നീല കലർന്ന ഭസ്മനിറവും നല്ല കറുപ്പുനിറവും കലർന്നവയുമുണ്ട്.
ഇരുണ്ട നിറമുള്ളവയുടെ താടിക്കും കഴുത്തിനും വെള്ള നിറമായിരിക്കും.
പക്ഷിയുടെ തലയിലെ രണ്ടു തൂവലുകൾ മേല് പോട്ട് ഉയർന്ന് പിന്നിലേക്കു ചരിഞ്ഞു നില്ക്കുന്നു.
ഇതിന്റെ കാലിന് മഞ്ഞനിറമായിരിക്കും.
50 മി.മീ വലിപ്പമുള്ള പച്ചനിറത്തിലുള്ള മുന്നോ നാലോ മുട്ടകൾ ഇടും.
ഇണചേരുന്ന മിഥുനകാലത്തും ശിശുപാലന സമയത്തും മാത്രം ശബ്ദം പുറപ്പെടുവിക്കും.
ഇണകൾ ഒരുമിച്ചു തന്നെ ശിശുപാലനം ചെയ്യും.
മത്സ്യം , ഞണ്ട് , അകശേരുകങ്ങൾ‍ , തുടങ്ങിവയാണ് പ്രധാനഭക്ഷണം.